Niderlandiyalik mutaxassis Klarens Zeyedorf Kamerun terma jamoasini boshqaradi. Unga yana bir niderlandiyalik sobiq futbolchi Patrik Klyuyvert yordamchilik qiladi. Hozircha kelishuvning moliyaviy jihatlari oshkor etilmagan. Ayni vaqtda 42 yoshda bo‘lgan Zeyedorf murabbiylik faoliyati davomida «Milan», «Shenchjen» va «Deportivo» klublarida ishladi. Ammo u bu klublardan birontasida 6 oydan ortiq vaqt qolgani yo‘q. Kamerun terma jamoasi boshqaruvida Zeyedorf Ugo Brosni almashtirdi, ushbu mutaxassis terma jamoa bilan Afrika Millatlar Kubogida g‘alaba qozongandi.